title: Liran
text: Al liran (Dryomys nitedula) a zo ur c'hrigner noz eus Eurazia ha Norzhafrika, tost ouzh al lir hag an hunegan gris.
  
  Doareoù pennañ 
  Etre 8 ha 13 cm eo hirder e gorf hag etre 6 hag 11 cm hini e lost blevek. War-dro 20 - 30 g eo e bouez.
  
  Gris pe gell-melen eo blevenn e gein ha gwenn e gof.
  
  Gouennañ 
  Mare ar gouennañ zo diouzh al lec'h m'emañ o chom : etre miz Meurzh ha miz Kerzu en Israel (ha 2 pe 3 zorad ar bloaz) hag etre miz Mae ha miz Eost en Europa (1 torad ar bloaz). An dougen a bad etre 21 ha 30 deiz ha betek 7 kolen a c'hell bezañ ganet bewech.
  
  Ar c'holen liran zo 2 g a bouez ennañ hag e tigor e zaoulagad d'an oad a div sizhun. Gallout a ra gouennañ goude e c'hoañvezh kentañ.
  
  Emzalc'h 
  Bevañ a ra er gwez ma c'hell pignat aes enno ha lammat a vrank da vrank.
  
  Kousket a ra en un neizh savet buan-ha-buan er gwez. Aketusoc'h eo pa sav an neizh boulheñvel ma vo ar re vihan : lec'hiet eo hemañ etre 1 ha 7 m a-us an douar hag e tigor war kef ar wezenn.
  
  Oberiant eo diouzh an noz. Goañvaat a ra al liraned a vev e hanternoz o ziriad.
  
  Boued 
  Un hollzebrer eo hag en em vagañ a ra diwar delioù, bleunioù, frouezh, kraoñ, artropoded, vioù hag evned bihan.
  
  Liamm diavaez 
  War Animal diversity, e saozneg
  
  Bronneged
  Krignerien